Villar d'el Salz (Comunidat de Teruel)

Este articlo tracta sobre Villar d'el Salz, actualment lo barrio de Las Granjas de Cella, pa veyer lo lugar de la comarca de lo Xiloca homonino vaiga a l'articlo Villar d'el Salz.

Villar d'el Salz (actualment en castellano Las Granjas), ye un barrio de Cella situau en lo norte de lo suyo termin municipal en la marguin ezquierda de la Cequia de la Grancha, chusto a cantos de lo termin de Santa Olalia.

 Toponimia 
La primera posible mención ye en lo Muqtabis V de Ibn Hayyan, en un texto que fa referencia a una expedición militar andaluza contra Zaragoza en l'anyo 935 y on se diz que acamporon en Saliz, amán de la fortaleza de Sahla (Cella).

En los textos medievals figura en latín como Vilar de Salice, Vilar de Salz y variants. En Aragón los toponimos Salz tamién son asociaus a muitas antigas pertenencias de la Orden de Cistels. Manimenos lo Villar ha estau de la branca cisterciense de Poblet representada por lo Monesterio de Piedra, y no de la branca de Rueda que ye con la que se relacionan estos toponimos (lo Monesterio de Rueda tamién se dició Monesterio del Salz porque lo primer puesto d'Aragón on s'establioron yera Salz de Galligo).

Actualment en la part norte de lo termin de Cella mos trobamos unas cuantas partidas que fan referencia a este barrio: Las Granjas, La Granja, Granjilla, que continan en lo sud de lo termin de Santa Olalia con Campo de la Granja. Entre los dos termins bi ha un barranco dito Barranco del Campo de la Granja.

 Historia 
En l'anyo 1195 fue donau por Alifonso II d'Aragón a los monches de lo Monesterio de Piedra. 

En 1210 bi ha un texto on se fa referencia a que Villar del Salz yera de los monches cistercienses de lo Monesterio de Piedra:

En 1217 bi'n ha atro:

 Bibliografía 
José Carlos Rubio Dobón Contexto hidrogeológico e histórico de los humedales del Cañizar. Publicaciones del Consejo de Protección de la Naturaleza en Aragón. Serie investigación, 2004.

Categoría:Lugars de Cella
Categoría:Localidaz d'a diocesi de Teruel y Albarracín en a Comunidat de Teruel